CELEX: 52017PC0557
Language: mt
Date: 2017-10-02 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza lill-Kummissjoni Ewropea tinnegozja Ftehim mal-Istati tal-CARIFORUM sabiex jiġu protetti l-indikazzjonijiet ġeografiċi abbażi tal-Artikolu 145 tal-Ftehim ta’ Sħubija Ekonomika bejn il-CARIFORUM u l-UE

IL-KUMMISSJONI EWROPEA
            Brussell, 2.10.2017
            COM(2017) 557 final
            Rakkomandazzjoni għal
            DEĊIŻJONI TAL-KUNSILL
            li tawtorizza lill-Kummissjoni Ewropea tinnegozja Ftehim mal-Istati tal-CARIFORUM sabiex jiġu protetti l-indikazzjonijiet ġeografiċi abbażi tal-Artikolu 145 tal-Ftehim ta’ Sħubija Ekonomika bejn il-CARIFORUM u l-UE
            
               
         
         
            
               MEMORANDUM TA’ SPJEGAZZJONI
            
            
               
                  L-Artikolu 145 tal-Kapitolu 2 tat-Taqsima 2 tal-Ftehim ta’ Sħubija Ekonomika (FSE) bejn il-CARIFORUM u l-UE
                     1
                  , dwar il-“proprjetà intellettwali”, jistabbilixxi l-livell ta’ protezzjoni tal-indikazzjonijiet ġeografiċi, it-termini tal-protezzjoni u parametri oħra. Madankollu, f’dan il-Ftehim ma ġiet stabbilita l-ebda lista ta’ indikazzjonijiet ġeografiċi protetti. Għal din ir-raġuni, il-FSE fih klawżola rendez-vous fl-Artikolu 145 tiegħu li tirrikjedi li l-partijiet jikkompletaw id-dispożizzjonijiet dwar l-indikazzjonijiet ġeografiċi u jistabbilixxu lista ta’ indikazzjonijiet ġeografiċi protetti.
               
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               
                  Il-FSE bejn il-CARIFORUM u l-UE jirrikjedi li l-partijiet jikkompletaw ir-reġim ta’ protezzjoni tal-indikazzjonijiet ġeografiċi u jinkludu lista tal-ismijiet protetti. Il-Ftehimiet ta’ Sħubija Ekonomika huma konformi mad-dispożizzjonijiet eżistenti ta’ politika tal-politika kummerċjali komuni tal-Unjoni.
               
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  Mhux applikabbli.
               
            
            
               •Konsistenza ma’ politiki oħra tal-Unjoni
            
            
               
                  Mhux applikabbli.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  Il-bażi ġuridika għall-miżura hija l-Artikolu 218 tat-Trattat dwar il-Funzjonament tal-Unjoni Ewropea (it-TFUE). 
               
            
            
               •Sussidjarjetà (għal kompetenza mhux esklużiva) 
            
            
               
                  Mhux applikabbli. Skont l-Artikolu 3 tat-TFUE, il-politika kummerċjali komuni tifforma parti mill-kompetenzi esklużivi tal-Unjoni.
               
            
            
               •Proporzjonalità
            
            
               
                     Ir-rakkomandazzjoni għal Deċiżjoni tal-Kunsill timxi mad-dispożizzjonijiet li diġà huma stabbiliti fil-FSE. Iż-żidiet sostantivi se jkunu l-lista tal-ismijiet tal-indikazzjonijiet ġeografiċi protetti u d-dispożizzjonijiet dwar il-proċeduri ta’ kooperazzjoni. Dan huwa l-minimu meħtieġ biex jiġu ssodisfati r-rekwiżiti tal-FSE.
               
            
            
               •Għażla tal-istrument
            
            
               
                  L-istrument li ntgħażel, jiġifieri ftehim internazzjonali, huwa l-uniku strument xieraq għal dan l-għan.
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
         
         
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Mhux applikabbli. 
               
            
            
            
               •Konsultazzjonijiet mal-partijiet ikkonċernati
            
            
               
                  Il-konsultazzjonijiet dwar il-politika saru mal-Istati Membri u mal-PE, kif ukoll permezz tal-gruppi ta’ ħidma tal-Kunsill u tal-Kumitat rilevanti tal-PE. Il-konsultazzjonijiet mal-Istati tal-CARIFORUM u mal-partijiet ikkonċernati tal-UE saru fil-Kumitat Konsultattiv tal-FSE bejn il-CARIFORUM u l-UE u permezz ta’ sessjonijiet ta’ ħidma u ta’ avvenimenti oħra relatati mal-indikazzjonijiet ġeografiċi (bħal fieri, laqgħat tal-gruppi tal-produtturi, eċċ.). 
               
            
            
               •Ġbir u użu tal-kompetenzi
            
            
               Mhux applikabbli. 
            
            
               •Valutazzjoni tal-impatt
            
            
               
                  Mhi se titwettaq l-ebda Valutazzjoni tal-Impatt għall-inizjattiva peress li ma hemm l-ebda għażla alternattiva ta’ politika. 
               
            
            
               •Idoneità regolatorja u simplifikazzjoni
            
            
               
                  Mhux applikabbli. 
               
            
            
               •Drittijiet fundamentali
            
            
               
                  L-Artikolu 17(2) tal-Karta tad-Drittijiet Fundamentali tal-UE jistipula li l-proprjetà intellettwali għandha tiġi protetta u dan il-Ftehim se jikkontribwixxi għal dan l-għan. 
               
            
            
               4.IMPLIKAZZJONIJIET BAĠITARJI
            
            
               
                  Mhi prevista l-ebda implikazzjoni baġitarja.
               
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti ta’ monitoraġġ, ta’ evalwazzjoni u ta’ rapportar
            
            
               
                  Dan il-Ftehim se jiġi implimentat fil-qafas tal-FSE eżistenti billi jintużaw il-kumitat u l-proċeduri li diġà huma previsti fih, u d-dettalji ta’ dan se jiġu elaborati iktar fil-Ftehim. 
               
            
            
               •Dokumenti ta’ spjegazzjoni (għad-direttivi)
            
            
               Mhux applikabbli. 
            
         
         
            
               •Spjegazzjoni dettaljata tad-dispożizzjonijiet speċifiċi tal-proposta
            
            
               
                  Madwar 180 indikazzjoni ġeografika tal-Unjoni se jiġu protetti mill-użu ħażin u mill-iffalsifikar fl-Istati tal-CARIFORUM u sa 30 indikazzjoni ġeografika tal-Istati tal-CARIFORUM se jiġu protetti fl-Unjoni. Il-Ftehim se jipprevedi li l-lista tal-indikazzjonijiet ġeografiċi protetti tiġi aġġornata b’mod regolari sabiex tiġi żgurata l-protezzjoni reċiproka tal-indikazzjonijiet ġeografiċi l-ġodda.
               
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tawtorizza lill-Kummissjoni Ewropea tinnegozja Ftehim mal-Istati tal-CARIFORUM sabiex jiġu protetti l-indikazzjonijiet ġeografiċi abbażi tal-Artikolu 145 tal-Ftehim ta’ Sħubija Ekonomika bejn il-CARIFORUM u l-UE
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(2) u (4) tiegħu,
            
            
               Wara li kkunsidra r-rakkomandazzjoni tal-Kummissjoni Ewropea,
            
            
               Billi:
            
            
               (1)L-Artikolu 145 tal-Ftehim ta’ Sħubija Ekonomika bejn il-CARIFORUM u l-UE jistipula li l-partijiet għandhom jistabbilixxu lista tal-indikazzjonijiet ġeografiċi protetti kif ukoll jipprovdu iktar dettalji dwar ir-reġim ta’ protezzjoni tagħhom skont dak il-Ftehim.  
            
            
               (2)Sabiex dan jinkiseb u sabiex jiġi implimentat bis-sħiħ l-Artikolu 145 tal-Ftehim ta’ Sħubija Ekonomika bejn il-CARIFORUM u l-UE, jeħtieġ li l-Kummissjoni tinnegozja mal-Istati tal-CARIFORUM, 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               B’dan, il-Kummissjoni Ewropea hija awtorizzata tinnegozja Ftehim mal-Istati tal-CARIFORUM biex jiġu protetti l-indikazzjonijiet ġeografiċi abbażi tal-Artikolu 145 tal-Ftehim ta’ Sħubija Ekonomika bejn il-CARIFORUM u l-UE skont id-direttivi stabbiliti fl-Anness, fosthom li tiġi stabbilita lista tal-indikazzjonijiet ġeografiċi protetti.
            
            
            
               Artikolu 2
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Il-Ftehim ta’ Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra (ĠU L 289, 30.10. 2008, p. 3).  
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 2.10.2017
            COM(2017) 557 final
            ANNESS
            tar-
            Rakkomandazzjoni għal DEĊIŻJONI TAL-KUNSILL
            li tawtorizza lill-Kummissjoni Ewropea tinnegozja Ftehim mal-Istati tal-CARIFORUM sabiex jiġu protetti l-indikazzjonijiet ġeografiċi abbażi tal-Artikolu 145 tal-Ftehim ta’ Sħubija Ekonomika bejn il-CARIFORUM u l-UE
            
               
         
         
            
               ANNESS
            
            
            
               Direttivi għan-negozjar ta’ Ftehim bejn l-Unjoni Ewropea u l-Istati tal-CARIFORUM dwar l-indikazzjonijiet ġeografiċi 
            
            
            
               1.Il-Kummissjoni tista’ tidħol f’negozjati mal-Istati tal-CARIFORUM bil-ħsieb li tikkonkludi Ftehim ibbilanċjat dwar il-protezzjoni tal-indikazzjonijiet ġeografiċi li jipproteġi l-interessi tal-UE u li jqis l-istatus ta’ pajjiżi li qegħdin jiżviluppaw tal-Istati tal-CARIFORUM.
            
            
               2.Is-suġġett tan-negozjati huwa l-protezzjoni tal-Indikazzjonijiet Ġeografiċi tal-prodotti agrikoli u tal-prodotti tas-sajd, tal-oġġetti tal-ikel, tal-inbejjed, tal-ispirti u ta’ xorb alkoħoliku ieħor fit-territorji rispettivi tal-partijiet tal-Ftehim.
            
            
               3.Il-prodotti mhux agrikoli mhumiex koperti b’dawn id-direttivi.
            
            
               4.Il-Kummissjoni għandha twettaq dawn in-negozjati abbażi ta’ dawn id-direttivi għan-negozjar, filwaqt li tqis b’mod partikolari l-prinċipji u l-mekkaniżmi tat-Trattat dwar il-Funzjonament tal-Unjoni Ewropea u l-obbligi li jirriżultaw mir-regoli tad-WTO.